Meisie sterk aan ná hond haar verskeur | Maroela Media
Meisie sterk aan ná hond haar verskeur
Meisie ontslaan na hond haar aanval. Lees meer hier.
Amanda van Tonder. Foto: Verskaf
Amanda van Tonder, 'n 8-jarige dogtertjie van Brits, Noordwes, sterk in die Pretoria-Oos-hospitaal aan nadat sy Dinsdagmiddag deur 'n hond verskeur is.
Volgens haar ma, Elzet, het Amanda en haar sussie saam hul pa, Kerneels, by familie gaan kuier toe sy deur 'n Duitse herdershond (Alsatian) aangeval is. Sy het sowat 15 bytplekke aan haar gesig en kop opgedoen. Sy is na die MediClinic in Brits gejaag waar sy gestabiliseer is. Sy is daarna na die Pretoria-Oos-hospitaal geneem vir spesialis behandeling.
Elzet het Woensdagoggend op die Facebook-blad, Angel Children Updates, gesê: "Amanda is in die herstelkamer besig om wakker te word. Haar speeksel pyp was ook uitgeruk. Hulle het dit reg gemaak. Haar ooglede was byna afgeskeur, hulle dit geheg. Sy gaan baie seer hê. Dan moet sy volgende week Dinsdag terugkom want haar steke moet onder narkose uitgehaal word." [sic]
Volgens Elzet is Amanda 'n lewenslustige kind wat altyd lag en gesels. Sy is ook baie waaghalsig en liefdevol. "Sy het as baba die dood oorwin toe sy die Aden-virus gekry het. Sy was nooit lief vir dokters of hospitale nie. Sy is 'n pragtige blouoog, langhaar meisiekind en top presteerder by haar skool, Laerskool De Kroon [sic]," het Elzet geskryf.
Kerneels het Woensdag almal bedank wat saam hulle gebid het deur die nag terwyl haar dokter hul "pragtige poppie weer heel gemaak het". "Amanda moes letterlik 1000de steke kry, maar lyk soos geen Frankenstein. As alles goed gaan, gaan sy al vandag huis toe. Prys ons wonderlike Heer, [sic]" het hy gesê.
Intussen doen valse gerugte die rondte dat Amanda gesterf het. Marlien Pieterse, Elzet se suster, het aan Maroela Media bevestig dat Amanda besig is om te herstel. Angel Children Updates het ook 'n versoek gerig om nie die gerugte te glo wat rondgestuur word nie. "Amanda lewe en sy was vir baie lank in die teater gisteraand. Amanda se ouers en susters is op die blad en dit ontstel hul om te lees wat gevra word. Asseblief ignoreer alle BBM-boodskappe en Facebook-groepe wat die strooi plaas [sic]," het Mariska Botha en Annika Heymans, die groep se administrateurs, versoek.
Amanda van Tonder
Plaasaanvalle: Bobby van Jaarsveld en ander kunstenaars veg voort
Anneli van Rooyen vol moed ná operasie
Baie dankie vir die berig en regstelling dat Amanda mooi verbeter
Amanda alle beter skap pop mag God jou seen en gou gesond maak. Liefde groette.
Ons is die Here so dankbaar dat hy haar lewetjie gespaar het en dat dit nou so goed gaan met haar. Mag ons Hemelse Vader al die letsels laat genees met Sy liefdevolle Hande maar ook die innerlike letsels. Vertrou dat dit verder baie goed sal gaan met die kleinding.
Ek kry die arme Amanda baie jammer,en hoop dat die herstel pad baie vinnig gestap sal word, maar dis die ouers se antwoordelikheid om na hul kinders om te sien. jy los nie net jou kind by familie se diere om te speel nie. Ek hoop die ouers van Amanda kan saans met hul gewete gaan slaap, ek sal nie my kind by n vreemde hond los nie.
Ons bid saam met die familie en glo in ons Hemel se Vader dat hy haar sal dra deur al die pyn en die gesond word. All ons liefde